Dit is ’n skreiende skande dat die ANC nie gister in die wetgewer wou toegee aan versoeke dat politici soos Ace Magashule, oudpremier van die Vrystaat, Mosebenzi Zwane en Mamiki Qabathe, oud-LUR’e, moet kom verduidelik wat in die Vrede-suiwelprojek skeefgeloop het nie.
Neels van Rooyen, voorsitter van die openbare rekeninge komitee, het dit as “ ’n mors van tyd” afgemaak.
“Van Rooyen is veronderstel om die finansies van die provinsie in die wetgewer te beskerm, maar het sy plig versuim deur die ANC-politici te beskerm wat betrokke was by die besluitneming oor dié projek,” sê Jankielsohn.
’n Besluit is ook op die vergadering geneem dat die Vrystaatse Ontwikkelingskorporasie (VOK) wat die projek sedert 2014 namens die Vrystaatse departement van landbou bestuur, sy ooreenkoms met die maatskappy Open Waters moet uitbrei sodat ’n soektog kan begin na die honderde koeie wat vermis geraak het voor en ná die VOK se oorname.
Jankielsohn wou weet hoe die koeie kan wegraak as ’n veiligheidsmaatskappy maandeliks R20 000 betaal word om hulle op te pas.
’n Besluit is ook geneem dat daar gesoek gaan word na die R50 miljoen wat nie verklaar kan word nie nadat altesame R70 miljoen in die 2016-’17-geldjaar van tesourie na die Vrystaatse departement van landbou vir die projek oorbetaal is. Die VOK sê hy het net R20 miljoen van die geld ontvang.
Jankielsohn het gesê as daar nie begunstigdes is nie, moet oorweeg word om die projek te sluit en met ’n nuwe projek te begin nadat die oue verkoop is.
Dit was nadat Estina later die titelakte vir die gastehuis gekry het, terwyl die Indiese maatskappy glo geen bydrae tot die projek gemaak het nie.
Estina het in 2016 weer die gastehuis aan Chandrama Bhan Prasad vir R1,35 miljoen verkoop terwyl hy ook die Vrede-suiwelprojek vir Estina bestuur het.